Súkromná stredná odborná škola pedagogická a sociálna, Sklenárova 1, 821 09 Bratislava

**Kritériá prijímacieho konania na 2-ročné externé štúdium v študijnom odbore**

**Učiteľstvo pre materské školy a vychovávateľstvo**

**pre školský rok 2023/2024**

Riaditeľka školy podľa zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a podľa §68 o prijímaní a vzdelávaní v stredných školách Zákona č. 245/2008 Z. z. o výchove a vzdelávaní v znení neskorších predpisov zverejňuje podmienky prijatia na štúdium pre školský rok 2023/2024, v ktorom sa otvára študijný odbor

**7649 N Učiteľstvo pre materské školy a vychovávateľstvo**

**Požiadavky na uchádzačov:**

* riadne vyplnená prihláška,
* doklad o najvyššie dosiahnutom vzdelaní – minimálne maturitné vysvedčenie
* kópia občianskeho preukazu a rodného listu
* zdravotná spôsobilosť potvrdená lekárom (prekážkou prijatia na štúdium je nevyhovujúci zdravotný stav - chronické ochorenie respiračného systému, kardiovaskulárneho systému, kožné ochorenia, infekčné ochorenia, psychické poruchy, iná ako I. a II. zdravotná skupina)

**Podmienky prijatia:**

* úspešne ukončené stredné vzdelanie s maturitnou skúškou
* Každý uchádzač o študijný odbor **7649 N učiteľstvo pre materské školy a vychovávateľstvo** musí absolvovať **talentové skúšky z:**

**Jazykovej výchovy** - Napísať esej na tému „Prečo som si zvolila tento odbor?“ – rozsah 100 slov

**Výtvarnej výchovy** - Kreslenie - téma Deti na ihrisku (zachytenie pohybu) (výkres, formát A4)

- Maľba – téma Čítanie (výkres, formát A4)

Prihlášky spolu s ostatnými dokumentami Vás poprosíme zasielať mailom na pasa@paneuropasa.sk Esej a výtvarné práce poštou na adresu školy Súkromná SOŠ pedagogická a sociálna, Sklenárova , 821 09 Bratislava.